Inshaalloh. Inshaalloh ( ; ), shuningdek, In shaa Allah, Insha Alloh va In sha Alloh shakllari ham mavjud boʻlib, arab tilidagi ibora hisoblanadi. U „Xudo (Alloh) xohlasa“ yoki „Xudo (Alloh) istasa“ degan maʼnoni bildiradi. Mazkur jumla Qur’onning Kahf surasida tilga olingan boʻlib, kelajakdagi voqealar haqida gapirganda undan foydalanish kerakligi xususida aytiladi: Islomiy kontekstda Alloh xohlamasa, hech narsa sodir boʻlmaydi va uning irodasi barcha inson irodasidan ustun turadi, degan ishonchni ifodalaydi. Ammo, bu ibora odatda musulmonlar, arab nasroniylari va boshqa dinlarga mansub arab tilida soʻzlashuvchilar tomonidan kelajakda sodir boʻlishiga umid qiladigan voqealarga ishora qilish uchun ishlatiladi va oʻzbekcha „umid qilaman“ soʻzi bilan bir xil maʼnoga ega. Bu ibora istehzoli kontekstga ega boʻlib, biror narsa hech qachon sodir boʻlmasligini va Xudoning qoʻliga topshirilishini anglatadi yoki takliflarni rad etishning yumshoq usuli sifatida qoʻllanishi ham mumkin.